1364.

Godina **1364** (**[[Rimske brojke|MCCCLXIV]]**) bila je prijestupna godina koja počinje u ponedjeljak u julijanskom kalendaru.

## Događaji
### Januar/Siječanj &ndash; Mart/Ožujak
* Jako hladna zima 1363/64 u Evropi. Meza u Liježu je zaleđena od 21. 12. do 24. 3.
* januar - Dubrovnik se za otvaranje trgovačkih puteva u Zeti obraća Balšićima i Vukašinu Mrnjavčeviću (a ne caru Urošu).
* januar - Francuski kralj Jean II se dobrovoljno vratio u London, primljen je s velikim počastima.
* 18. 2. - Albert, sin vojvode Meklenburga, proglašen je za kralja Švedske, nakon što je vojvoda invadirao zemlju na poziv plemića nezadovoljnih Magnusom IV i njegovim sinom i suvladarom Haakonom. Građanski rat u Švedskoj traje osam godina, Albert se održao do 1389.

### April/Travanj &ndash; Jun/Lipanj
* 8. 4. - Francuski kralj Žan II je umro u Londonu, nasleđuje ga sin Šarl V Mudri (do 1380).
* travanj - Mletačke galije su nanijele štetu zadarskim građanima - Venecija je kaznila krivce i nadoknadila štetu zahvaljujući energiji bana Nikole Seča.
* proleće? - Sukob Balšića i Karla Topije, Đurađ I Balšić je zarobljen (do 1366).
* 7. 5. - Ustanak svetog Tita: mletačke snage se iskrcavaju na Kritu, 10-tog zauzimaju Kandiju. Latinski lideri ustanka su pogubljeni ili pobegli u planine, grčka porodica Kalergis nastavlja otpor do 1368.
* 8. 5. - U Krakovu obnovljen ugovor iz 1339. po kome će ugarski kralj Ljudevit naslediti poljskog Kazimira, ako ovaj ne bi imao naslednika.
* 12. 5. - Kralj Kazimir III je osnovao Jagelonski univerzitet u Krakovu.
* 16. 5. - Bitka kod Cocherela: francuske snage na čelu sa Bertrandom du Guesclinom su porazile navarsko-engleske - osujećene su pretenzije Šarla II Navarskog na Burgundiju.
* 28. 5. - Bitka kod Cascine je firentinska pobeda nad pizanskim snagama.
* maj, septembar - Thado Minbya postaje kralj Sagainga i Pinye, čime ponovo ujedinjuje centralnu Burmu, dogodine osniva Avu (Inwa).
* jun - U Veneciji se održavaju velike proslave povodom pobede na Kritu.

### Jul/Srpanj &ndash; Septembar/Rujan
* 3. 9. - Franak: stabilizacija novca u Francuskoj uvođenjem nove zlatne monete, *Franc à pied* nakon *franc à cheval*.
* 7. 9. - Bosanski ban Tvrtko je sa majkom i bratom primljen u mletačko građanstvo.
* 10. 9. - Umro je Robert od Taranta, knez Ahaje i titularni latinski car; nasleđuje ga brat Filip II (do 1373).
* 22 - 27. 9. - Krakovski kongres nekoliko evropskih vladara, povodom kiparskog predloga krstaškog pohoda. Ratifikovan mir između cara Karla IV i ugarskog kralja Ljudevita.
* 29. 9. - Bitka kod Auraya je odlučujuća za Bretonski rat za nasledstvo: anglo-montfortske snage su porazile franko-blois trupe. Kuća Montfort će vladati Bretanjom 1365-1514.

### Oktobar/Listopad &ndash; Decembar/Prosinac
* 8. 10. - Filotej je ponovo vaseljenski patrijarh (do 1376).
* jesen? - U kotorskoj opsadi Budve je stradao njen kastelan Površko, saveznik Balšića (Dubrovčani krajem novembra šalju brod za Površkovu porodicu). Nasleđuje ga Nikola Sakat (ili N. Zaharija).
* novembar - Umro je vojvoda Vlaške Nicolae Alexandru, nasleđuje ga sin Vladislav I (do 1377).
* 18. 11. - Rudolfinski kućni red predviđa da braća Rudolf IV., Albrecht III. i Leopold III. trebaju vladati zajedno habsburškim zemljama (izmenjeno Nojberškim ugovorom 1379).
** Car Karlo IV i njegov zet "nadvojvoda" Rudolf IV su ove godine postigli sporazum iz Brna po kojem bi dinastije Luksemburg i Habsburg nasledile jedna drugu.

### Kroz godinu
* 1363, '64? - Pregovori o izmirenju sa vaseljenskom patrijaršijom - patrijarh Kalist je došao u Ser na pregovore sa caricom Jelenom, ali se iznenada razboleo i umro.
* Rudolf IV je proglasio Kranjsku marku za vojvodstvo, mada nije imao prava na to (priznato je 1590).
* Uznemirenje u Veneciji jer je ugarski kralj Ljudevit molio papu da mu akvilejski patrijarh ustupi markgrofoviju Istru uz godišnju zakupninu.
* ? Nikola Radonja, stariji brat Vuka Brankovića, zamonašio se u Hilandaru kao monah Roman.
* Sukob Vizantije i Bugarske, Vizantinci zauzeli Anhijal?
* 1360, 64? - U Moldaviji je podignut Manastir Bogdana, sa prvom zidanom crkvom u toj zemlji.
* Giovanni de' Dondi je u Padovi nakon 16 godina napravio astronomski sat *Astrarium*.

## Rođenja

* al-Maqrizi, historičar († 1442)
*  Grigorije Camblak

## Smrti

* 5. 8. - Kōgon, severni japanski car (* 1313)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)